ব্যাংক নিয়ে সরকার ও বিরোধী দলের সংসদ সদস্যদের তোপের মুখে পড়লেন অর্থমন্ত্রী আবুল মাল আবদুল মুহিত। গতকাল রবিবার চলতি অর্থবছরের সম্পূরক বাজেটের ওপর আলোচনায় অংশ নিয়ে সংসদ সদস্যরা ব্যাংক লুটপাটকারীদের বিরুদ্ধে শাস্তিমূলক ব্যবস্থার দাবি জানান। অর্থমন্ত্রী এ সময় সংসদে উপস্থিত থাকলেও কথা বলেননি। রাজধানীর জলাবদ্ধতা, পুঁজিবাজারের অস্থিরতা, ঘুষের ব্যাপকতা বৃদ্ধিসহ বিভিন্ন ইস্যুতে তাঁরা উদ্বেগ ব্যক্ত করেন।